269 


■ ■ 

1Λ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 34 

27 Ιανουάριου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου σε εκτός εγκεκρι¬ 
μένου ρυμοτομικού σχεδίου περιοχή του Δήμου Καβά¬ 
λας (Ν. Καβάλας) για τον καθορισμό χώρου ανέγερσης 
Περιφερειακού Κέντρου Προστασίας Φυτών και Ποιο¬ 
τικού Ελέγχου Υπουργείου Γεωργίας και καθορισμός 


όρων και περιορισμών δόμησης αυτού . 1 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Μεταμόρφωσης (Ν. Αττικής) — 2 

ΑΠΟΦΑΣΕΙΣ 

Ακύρωση της 432554/924/23.12.88 απόφασης Νομάρχη 
Πειραιά περί «τροποποίησης εγκ. ρυμ. σχεδίου Δήμου 
Αγ. Δημητρίου στα Ο,Τ. 593, 596, 859 . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου σε εκτός εγκεκριμέ¬ 
νου ρυμοτομικού σχεδίου περιοχή του Δήμου Καβάλας (Ν. 
Καβάλας) για τον καθορισμό χώρου ανέγερσης Περιφε¬ 
ρειακού Κέντρου Προστασίας Φυτών και Ποιοτικού Ελέγ¬ 
χου Υπουργείου Γ εωργίας και καθορισμός όρων και περιο¬ 
ρισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με την 
παρ. 13 του άρθρου 8 του Ν. 1512/1985 «Τροποποίηση και 
συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7, 8 και 9 του Ν. 1577/1985 
«Γενικός Οικοδομικός Κανονισμός» (Α' 210) όπως τροποποι¬ 
ήθηκαν με το άρθρο 13 (παρ. 1,2,3) του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας 
(Ο.Κ.Χ.Ε.) και άλλες σχετικές διατάξεις» (Α' 141) και με το 
άρθρο 1 (παρ. 3 και 4) του Ν. 1772/1988 «Τροποποίηση του 
Ν. 1577/1985 “ΓΟΚ” και άλλες διατάξεις» (Α' 91). 


3. Τις διατάξεις του άρθρου 23 παρ. 1 του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Την 396/1991 γνωμοδότηση του Δημοτικού Συμβουλίου 
Καβάλας. 

5. Την 15/234/1991 γνωμοδότηση του Συμβουλίου Χωρο¬ 
ταξίας και Οικισμού και Περιβάλλοντος Ν. Καβάλας. 

6. Τις διατάξεις του άρθρ. 29Α του Ν. 1558/1985, που 
προστέθηκε για το άρθρο 27 του Ν. 2081/1992 (ΦΕΚ Α' 
154), και το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού. 

7. Την 464/1992 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Αρθρο 1 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του Δήμου Κα¬ 
βάλας (Ν. Καβάλας) για τον καθορισμό χώρου για την ανέ¬ 
γερση του Περιφερειακού Κέντρου Προστασίας Φυτών και 
Ποιοτικού Ελέγχου Υπουργείου Γ εωργίας, όπως ο χώρος φαί¬ 
νεται με στοιχεία Α, Β, Γ, Δ, Ε, Α στο σχετικό πρωτότυπο χρω¬ 
ματισμένο διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Τοπογραφικών Εφαρ¬ 
μογών με την 84908/1992 πράξη του και που αντίτυπό τους 
σε φωτοσμίκρυνση δημοσιεύεται με το παρόν διάταγμα. 

Αρθρο 2 

Οι όροι και περιορισμοί δόμησης του παραπάνω χώρου ορί¬ 
ζονται ως εξής: 

- Μέγιστο ποοοστό κάλυψης: δέκα πέντε τοις εκατό (15%) 
της επιφάνειας του. 

- Συντελεστής δόμησης: δύο δέκατα (0,2). 

- Μέγιστο επιτρεπόμενο ύψος των κτιρίων: οκτώ και μισό 
μέτρα (8,50 μ.). 

- Τα ανεγερθησόμενα κτίρια πρέπει να απέχουν δέκα πέ¬ 
ντε (15) μ. από τα όρια του χώρου τουλάχιστον. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 18 Δεκεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Έγκριση πραγματοποίησης μεταφοράς συντελεστή δόμησης 

σε ακίνητο που βρίσκεται εντός του ρυμοτομικού σχεδίου 

του Δήμου Μεταμόρφωσης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθο¬ 
ρισμού ανωτάτου ορίου συντελεστού δομήσεως κ.λπ.» (Α' 
58). 

2. Τις διατάξεις του Π.Δ/τος 470/1979 «Περί μετασχηματι¬ 
σμού των συντελεστών δομήσεων εις εμβαδά κατά την εφαρ¬ 
μογή του Ν. 880/1979» (Α' 138), όπως τροποποιήθηκε με το 
από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως 
θεμάτων μεταφοράς συντελεστού δομήσεως κατά τον Ν. 
880/1979» (Α' 154), όπως τροποποιήθηκε με το υπ’ αριθμόν 
367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την Υ. 1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Καθορισμός αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων Χρήστου Κατσι- 
γιάννη» (Β' 744). 

6. Την 756776/1991 αίτηση των Γεωργίου Μεσογίτη, Σπυ¬ 
ρίδωνος Μεσογίτη και Ελευθερίου Αγγελόπουλου ενεργού- 
ντος ως πληρεξουσίου του Ιωάννη Τοτόμη. 

7. Την 193/1992 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 34207/10.6.1992 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέγκριση 
της σχετικής τεχνικής μελέτης, με πρόταση του Υφυπουργού 
Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Αρθρο 1 

1. Εγκρίνεται η πραγματοποίηση μέρους της μεταφοράς 
του συντελεστή δόμησης που εγκρίθηκε με το από 
19.7.1991 Π.Δ/γμα (Δ' 548) από το βαρυνόμενο ακίνητο, που 
βρίσκεται εντός του ρυμοτομικού σχεδίου του Δήμου Πειραιά 
(Ν. Αττικής) περιοχή Νέου Φαλήρου και επί της οδού Πυκρο- 
δάφνης (334, 335, 409 και 5 οικοδομικά τετράγωνα) για το 
οποίο έχει εκδοθεί ο 3165/1991 σχετικός τίτλος δικαιώμα¬ 
τος μεταφοράς συντελεστή δόμησης στο όνομα του Ιωάννη 
Τοτόμη σε άλλο ακίνητο (ωφελούμενο) που βρίσκεται εντός 
του ρυμοτομικού σχεδίου του Δήμου Μεταμόρφωσης (Ν. Ατ¬ 
τικής) και επί της οδού Ανδριανείου (Ο.Τ. 127) φερόμενο ως 
ιδιοκτησία των Γ εωργίου και Σπυρίδωνα Μεσογίτη (εχόντων 
την ψιλή κυριότητα) και Παναγιώτη και Στυλιανής Μεσογίτη 
(εχόντων την επικαρπία) όπως το ωφελούμενο ακίνητο φαί¬ 


νεται με στοιχεία Α, Β, Γ, Δ, Ε, Ζ, Α στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την 
98053/1992 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφο¬ 
ράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί 
στο ωφελούμενο ακίνητο επιπλέον της επιτρεπομένης βάσει 
των ισχυόντων στην περιοχή όρων δόμησης 99,72 τ.μ. που 
αντιστοιχεί σε 67,96 τ.μ. του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά 
την μεταφορά είναι τα εξής: 

α) Εμβαδόν οικοπέδου: 601,70 τ.μ. 

β) Ποσοστό κάλυψης: 49,51% 

γ) Συντελεστής δόμησης: 1,366 

δ) Μέγιστο επιτρεπόμενο ύψος του ανεγερθησομένου κτι¬ 
ρίου: έντεκα μέτρα και είκοσι εκατοστά του μέτρου (11,20 
Μ·)· 

ε) Το κτίριο πρέπει να ανεγερθεί εντός του ωφελουμένου 
ακινήτου σύμφωνα με το διάγραμμα κάλυψης σε κλίμακα 
1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 98053/1992 πράξη του 
και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από τους 
ενδιαφερομένους πιστοποιητικό από το οικείο Υποθηκοφυ¬ 
λακείο για την σημείωση στη μερίδα του δικαιούχου, του πα¬ 
ρόντος διατάγματος, καθώς και βεβαίωση από την αρμόδια 
υπηρεσία του Υπουργείου Περιβάλλοντος, Χωροταξίας και 
Δημοσίων Έργων ότι κυρώθηκε ο 3165/1991 ονομαστικός 
τίτλος δικαιώματος μεταφοράς συντελεστή δόμησης. 

Αρθρο 2 

Ακυρώνεται ο 3165/1991 ονομαστικός τίτλος δικαιώματος 
μεταφοράς συντελεστή δόμησης. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

- Αθήνα, 29 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙ ΓΙΑΝΝΗΣ 

οδ ο ς α ν 6 ρ\ια νε ιου ττλ 2000_ 


ΑΓΟΡΑ, ΜΕ-ΓΑΟΟΡΑ Σ.Δ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ {ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οικ.24/8 (3) 

Ακύρωση της 432554/924/23.12.88 απόφασης Νομάρχη 

Πειραιά περί «τροποποίησης εγκ. ρυμ. σχεδίου Δήμου Αγ. 

Δημητρίου στα Ο.Τ. 593, 596, 859. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1: Τις διατάξεις του Ν.Δ/τος της 17.7.23, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα 
τα άρθρα 3, 70 και 85Α. 

2. Τις διατάξεις του Α Ν. 314/68 (ΦΕΚ 47Α), όπως τροπο¬ 
ποιήθηκαν και συμπληρώθηκαν με το με αρ. 1018/71 Ν.Δ/ 
γμα (ΦΕΚ 220Α) και με την παρ. 3 του άρθ. 34 του Ν. 
1577/80 (ΦΕΚ 21ΟΑ). 

3. Τις διατάξεις του με αρ. 183/86 Π.Δ/τος (ΦΕΚ 70Α). 

4. Την παρ. 7 του άρθ. 22 του Ν. 1735/87. 

5. Την με αρ. Γ4δ/15833/1903/8.2.88 κανονιστική από¬ 
φαση των Υπουργών Προεδρίας της Κυβερνήσεως και Ανα¬ 
πληρωτή ΥΠΕΧΩΔΕ. 

6. Την με αρ. 432554/924/23.12.88 απόφαση του Νο¬ 
μάρχη Πειραιά «περί τροποποίησης εγκ. ρυμ. σχεδίου 
Δήμου Αγ. Δημητρίου Ν. Πειραιά στα Ο.Τ. 593, 596 


και 859» (ΦΕΚ 6Δ/11.1.89). 

7. Το άρθ. 1 ίου Ν.Δ/τος 3879/58. 

8. Την με αρ. 3626/91 απόφαση Σ.τ.Ε. 

9. Το αρθ. 50 του Ν.Δ. 170/73. 

10. Το Β.Δ/γμα 20.1.92 ΦΕΚ 31 Δ/92. 

11. Την γνωμοδότηση του ΝΣΧΟΠ από τη συνεδρίαση της 
18.6.92 πρακτ. 23, αποφασίζουμε: 

Ακυρώνεται η με αρ. 432554/929/23.12.88 απόφαση Νο¬ 
μάρχη Πειραιά «περί τροποποίησης εγκ. ρυμ. σχεδίου Δήμου 
Αγ. Δημητρίου στα Ο.Τ. 593,59θ και 859» και μετατοπίζονται 
οι Ο.Γ. και Ρ.Γ. τις θέσεις που καθορίσθηκαν με το Β.Δ/γμα 
της 20.1.92 (ΦΕΚ 31 Δ/72) όπως ειδικότερα φαίνεται στο 
σχεδ/μα κλ. 1:200 που συνοδεύει την απόφαση αυτή. 

Κάλυψη δαπάνης 

Από τις διατάξεις αυτής της απόφασης δεν προκαλείται δα¬ 
πάνη σε βάρος του προϋπολογισμού του Δήμου Αγ. Δημη- 
τρίου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 4 Ιανουάριου 1993 

Ο Νομάρχης 
Π. ΓΥΦΤΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


